stanford-oval/wikipedia huggingface dataset:
Françoise Gilot

| Françoise Gilot |
| --- | --- |

Henkilötiedot
Koko nimi:  Françoise Gaime Gilot
Syntynyt: 26. marraskuuta 1921 Neuilly-sur-Seine, Ranska
Kuollut: 6. kesäkuuta 2023 (101 vuotta) New York, Yhdysvallat
Taiteilija
Salanimi:  Gilot, Francoise
Ala:  Maalaaminen
Palkinnot
 Kunnialegioona 
Aiheesta muualla
francoisegilot.com
Françoise Gilot (26. marraskuuta 1921 Neuilly-sur-Seine – 6. kesäkuuta 2023 New York) oli ranskalainen taidemaalari ja kirjailija.
Gilot'n menestysmuistelma Elämä Picasson rinnalla julkaistiin vuonna 1964. Gilot kuvasi kirjassa suhdettaan kuvataiteilijan ja kahden lapsensa isän Pablo Picasson kanssa, jonka kanssa eli vuodet 1946–1953..
Gilot nimitettiin vuonna 1973 tiedejulkaisu Virginia Woolf Quarterlyn taiteelliseksi johtajaksi, ja vuonna 1976 hänestä tuli Etelä-Kalifornian yliopiston taiteiden osaston johtokunnan jäsen. Hän piti siellä kesäkursseja ja kantoi organisaatiovastuuta vuoteen 1983. Koko 1980- ja 1990-luvun hän suunnitteli vaatteita, lavastuksia ja meikkauksia New Yorkin Guggenheimin tuotantoihin Hän sai 1990 Ranskan Kunnialegioonan jäsenyyden (chevalier).
Avioliitot

Gilot solmi vuonna 1955 seitsemän vuotta kestäneen avioliiton ranskalaisen kuvataiteilijan Luc Simonin kanssa. Heille syntyi tytär vuonna 1956. He erosivat 1962. Gilot muutti vuonna 1970 Yhdysvaltoihin, jossa hän meni naimisiin rokotuksen uranuurtajan Jonas Salkin kanssa.
Kirjat

Françoise Gilot and Carlton Lake, Life with Picasso, McGraw-Hill, 1964; Anchor Books/Doubleday, 1989, ISBN 978-0-385-26186-9
Françoise Gilot, Le regard et son Masque, Paris: Calmann-Lévy, 1975, ISBN 978-2-7021-0092-9 – focuses on her development as an artist.
Françoise Gilot, Interface: the painter and the mask, Press at California State University, Fresno, 1983
Barbara Haskell, Françoise gilot: an artist's journey 1943–1987, California State Univ, 1987, ISBN 978-0-912201-12-2; Little, Brown, 1989.
Françoise Gilot, Matisse and Picasso: A Friendship in Art, Doubleday, 1990, ISBN 978-0-385-26044-2; New York: Anchor Books, 1992, ISBN 978-0-385-42241-3
Aiheesta muualla

Françoise Gilot'n sivusto (englanniksi)
"Picasso and Françoise Gilot: Paris-Vallauris, 1943–1953" (Arkistoitu – Internet Archive), Charlie Rose, 17.5.2012
"An hour with French painter Françoise Gilot" (Arkistoitu – Internet Archive), Charlie Rose, 13.2.1998
Françoise Gilot Collection (Arkistoitu – Internet Archive), Harry Ransom Center, University of Texas at Austin
Françoise Gilot (1921–)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Françoise Gilot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Latvia  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  Museum of Modern Art  Victoria  RKD Artists  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Käännös suomeksi
Sagliains

Vereina-tunnelin eteläinen suuaukko Sagliainsissa
Pontresina - Scuol-Tarasp -juna ja Vereina-tunnelin juna Sagliainsin "vaihtolaiturilla"
Sagliains on rautatieasema, Itä-Sveitsissä, Graubündenin kantonissa, Zernezin kunnassa. Sagliains on Rhätische Bahn -rautatieyhtiön (RhB) radalla oleva risteysasema, jossa yhdistyvät pohjoisesta tuleva Vereina-tunneli ja itä-länsi-suunnassa, pitkin Engadinin laakson kulkeva Scuol-Tarasp-Samedan -rata. Asema on autojunien pääteasema. Aseman erikoisuus on, että se on matkustajille vain vaihtoasema: matkan päättäminen tai aloittaminen ei ole mahdollista.
Ankylosaurus

| Ankylosaurus |
| --- | --- |
 Rekonstruktio
 Maastricht-vaihe 68–65 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Ankylosauria
Heimo::  †Ankylosauridae
Suku::  †Ankylosaurus  Brown, 1908
Laji::  magniventris
Kaksiosainen nimi
 † Ankylosaurus magniventris  Brown, 1908 
Katso myös
   Ankylosaurus Wikispeciesissä   Ankylosaurus Commonsissa 
Infobox OKNimi-testi OK: 
Ankylosauruksen rekonstruoitu kallo (AMNH 5214)
Ankylosaurus (nimen merkitys: ”panssarilisko”) on sukupuuttoon kuollut panssaroitu Ankylosauria-osalahkoon ja Ankylosauridae-heimoon kuuluva dinosaurussuku, joka eli myöhäisliitukauden lopulla 68-65 miljoonaa vuotta sitten. Suvusta on kuvattu vain yksi laji, Ankylosaurus magniventris. Ankylosauruksen fossiileita on löydetty Pohjois-Amerikan länsiosista Hell Creekin, Lancen ja Scollardin alueilta. Paleontologi Barnum Brown löysi ja nimesi Ankylosauruksen vuonna 1908. Ankylosauruksen lähisukulaisia olivat Euoplocephalus, Anodontosaurus ja Talarurus. Ankylosaurus oli yksi viimeisistä lintuihin kuulumattomista dinosauruksista Tyrannosaurus rexin, Triceratopsin, Edmontosauruksen ja Alamosauruksen ohella; se kuoli sukupuuttoon liitukauden joukkosukupuutossa 65 miljoonaa vuotta sitten.
Koko ja ulkonäkö

Ankylosaurus oli Ankylosauria-osalahkon suurin edustaja ja mahdollisesti Stegosauruksen kanssa suurin Thyreophora-alalahkon edustaja. Se oli suurimman arvion mukaan 10,7 metriä pitkä, 1,2 metriä korkea, 1,8 metriä leveä ja neljä tonnia painava. Toiset tutkimukset ehdottavat paljon pienempää kokoa, mutta suurempaa painoa. Niiden mukaan Ankylosaurus oli 6,25  metriä pitkä, 1,5 metriä leveä, 1,7 metriä korkea ja painoi noin kuusi tonnia.
Ankylosaurus oli vahvarunkoinen ja raskasrakenteinen dinosaurus, jolla oli matala ja pituuttaan leveämpi kallo. Kallon etuosa muodostui nokasta ja hampaista. Ankylosaurusta suojasi luista muodostunut vahva selkäpanssari ja luunystyrät sekä hännän päässä ollut nuijamainen luumuodostuma, jota se kykeni heiluttamaan sivulta toiselle, Tyrannosaurus rexin raajojen luita murskaavalla voimalla. Häntänuija muodostui neljästä luulevystä, jotka olivat sulautuneet yhteen. Luunystyröiden halkaisija saattoi vaihdella paljon sekä koolta että muodoltaan. Kilpien koon on arveltu olleen 1,0 senttimetristä aina 35,5 senttimetriin. Ankylosauruksen hännän päässä olleen luunuijan leveydeksi on arvioitu jopa 45 senttimetriä. Raskaasta panssarista johtuen Ankylosauruksen on arveltu olleen melko hidasliikkeinen. Jopa sen silmäluomet olivat panssaroidut. Ankylosauruksen ainoa heikko kohta oli vatsa, jossa ei ollut panssaria.
Elinympäristö ja ravinto

Ankylosaurus oli kasvinsyöjä, jonka on arveltu eläneen Pohjois-Amerikan länsiosien ylängöillä, joissa oli tarjolla sille ravinnoksi sopivia matalavartisia kasveja. Myöhäisellä liitukaudella Pohjois-Amerikan länsiosissa vallitsi subtrooppinen, lämmin ja kostea ilmasto. Alueen kasvillisuus koostui pääasiassa koppisiemenisistä kasveista ja harvinaisemmista havupuista, saniaisista ​​ja käpypalmuista. Alue oli suurelta osin pienikokoisten puiden muodostamien metsien peitossa. Ankylosaurus eli Tyrannosaurus rexin, Triceratopsin ja Edmontosauruksen kanssa samalla alueella.
Fossiilit

Ankylosauruksen fossiileita on löydetty vain muutamia, ja ne kaikki on löydetty Pohjois-Amerikan länsiosista Hell Creekin, Lancen ja Scollardin alueilta. Yksikään löydetyistä fossiileista ei ole ollut täydellinen.
Ensimmäisen Ankylosauruksen fossiilin löysi amerikkalainen paleontologi Barnum Brown vuonna 1906 Hell Creekin alueelta, läheltä Montanan osavaltiota Yhdysvalloissa. Fossiili koostui kallon yläosasta, kahdesta hampaasta, hartiaseudun osasta, kaula-, selkä-, ja häntänikamista, kylkiluista ja yli kolmestakymmenestä panssarikilvestä. Brown kuvasi tieteellisesti Ankylosauruksen vuonna 1908. Toinen amerikkalainen paleontologi Samuel Wendell Williston kritisoi Brownin tulkintaa siitä, että Ankylosaurus olisi oma lajinsa ja väitti, että Brownin löytämät luut kuuluvat Ankylosaurusta muistuttavalle Stegopelta-nimiselle dinosaurukselle, jonka Williston oli nimennyt vuonna 1905. Nykytutkimuksen valossa on kuitenkin selvää, että kyseessä on kaksi eri dinosauruslajia. Vuonna 1910 Brown löysi Kanadasta, Albertan osavaltiosta, Scollardin Red Deer Riverin alueelta toisen Ankylosauruksen fossiilin, joka sisälsi täydellisen kallon, ensimmäisen ja toistaiseksi ainoan löydetyn Ankylosauruksen hännän, kylkiluita, selkärangan, raajojen luita sekä panssarikilpiä.
Vuonna 1947 fossiilien keräilijät Charles M. Sternberg ja T. P. Channey löysivät Brownin vuonna 1910 toisen Ankylosauruksen fossiililöydöksen pohjoispuolelta noin kilometrin päästä Ankylosauruksen kallon ja alaleuan. Se on suurin tunnettu Ankylosauruksen kallo, joskin se on melko huonosti säilynyt. Vuonna 1960 löydettiin muutamia Ankylosauruksen häntänikamia Powder Riverin salaojituksesta Hell Creekin alueelta Montanasta. Näiden lisäksi on löydetty kaksi muuta epätäydellistä yksilöä, sekä useita Ankylosauruksen hampaita ja panssarikilpiä. Ankylosaurusta ei ollut tieteellisesti kuvattu kovinkaan tarkasti ennen vuotta 2004, jolloin Kenneth Carpenter kuvasi suvun.
Ankylosaurus populaarikulttuurissa

Ankylosaurus esiintyy elokuvissa Jurassic Park III ja Jurassic World sekä televisiosarjassa Matkalla dinosaurusten kanssa. Se esiintyy myös lukuisissa videopeleissä, kuten Jurassic Park: Operation Genesisissä, Lego Jurassic Worldissa ja Jurassic World Evolutionissa.
Aiheesta muualla

https://www.livescience.com/25222-ankylosaurus.html
| --- | --- |
Taksonitunnisteet:  Wikidata: Q40621  Wikispecies: Ankylosaurus  EoL: 4530828  GBIF: 4823327  IRMNG: 1003608  Open Tree of Life: 4946546  Paleobiology Database: 38837 
Ankylosauruksen koko verrattuna aikuiseen ihmiseen
Ernst Rolf

Ernst Rolf
Ernst Rolf (syntymänimeltään Ernst Ragnar Johansson; (20. tammikuuta 1891 – 25. joulukuuta 1932) oli ruotsalainen laulaja, näyttelijä ja revyykuningas. Hän oli naimisissa kolme kertaa.
Lapsuus

Ernst Ragnar Johansson syntyi Falunissa, Taalainmaan läänissä. Hänen isänsä oli vaatturi. Ernstin perhe asui pienellä tilalla Elsborgissa. Hän oli musikaalinen jo pienenä ja esiintyi usein IOGT:ssäselvennä yhdessä vanhemman veljensä Birgerin kanssa, joka soitti pianoa. Syksyllä 1906 Ernst alkoi työskennellä postimyyntifirmassa nimeltään Åhlen & Holm Insjönissä.
Ura

Jo seuraavana vuonna 1907 Johansson lopetti Åhlén & Holmissa ja vaihtoi nimekseen Ernst Rolf. Hän alkoi kierrellä näyttelijänä ja revyylaulajana. Ernst Rolfilla oli kyky keksiä melodioita, jotka jäivät ihmisten mieliin. Moni ruotsalainen yhteislaulu onkin lähtöisin hänen revyistään.
Rolfin ensimmäiset nauhoitukset tehtiin 1910. Yhteensä hän levytti 851 levytystä koko uransa aikana. Lisäksi hän näytteli muutamassa elokuvassa.
Vuonna 1932 Rolf yritti itsemurhaa hukuttautumalla. Yritys kuitenkin epäonnistui, mutta sen seurauksena hän sai keuhkokuumeen ja kuoli joulupäivänä samana vuonna. Hänet on haudattu Norra begravningsplatsenille Tukholmaan.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Suomi (KANTO)  Yhdysvallat  Ruotsi  Puola 
Taiteenala:  Discography of American Historical Recordings  KulturNav  MusicBrainz 
Henkilöt:  Elonet 
Muut:  Europeana  IdRef
Maya Rung

Maja (Maya) Matilda Johanna Rung (s. 24. huhtikuuta 1987) on ruotsalainen näyttelijä. Hän on esiintynyt vuodesta 2007 Liv Hellströmin roolissa Ruotsin television Andra avenyn -draamasarjassa.
Aiheesta muualla

Maya Rung Internet Movie Databasessa. (englanniksi)
Jørgen Brekke

| Jørgen Brekke> Henkilötiedot |
| --- | --- |
Syntynyt: 26. huhtikuuta 1968 (ikä 56)
Kansalaisuus:  norjalainen
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Jørgen Brekke (s. 26. huhtikuuta 1968) on norjalainen kirjailija.
Brekke on koulutukseltaan opettaja. Hän on työskennellyt toimittajana ja henkilökohtaisena avustajana. Hänen esikoisteoksensa on rikosromaani Armon piiri, joka on käännetty monille kielille. Hän sai teoksesta palkinnot Norlis debutantpris ja Maurits Hansen-prisen - Nytt Blod parhaasta norjalaisesta rikosesikoisesta.
Brekken teosten tapahtumaympäristö on Trondheim. Päähenkilö on trondheimilainen poliisi Odd Singsaker. Kahdessa ensimmäisessä romaanissa tapahtumat liikkuvat myös historiassa, mutta kolmas Menneskets natur tapahtuu vain nykyajassa. Doktor Fredrikis kabinett on 1700-luvulle sijoittuva rikosromaani. Teoksessa Paradisplaneten yhdistyvät historia, filosofia ja kirjallisuus, ja Avgrunnsblikkissä rikostutkija Singsaker saa tutkittavakseen uusia ja vanhoja asioita.
Palkinnot ja tunnustukset

Norlis debutantpris
Maurits Hansen-prisen - Nytt Blod
Teokset

Nådens omkrets – rikosromaani, 2011
Drømmeløs – rikosromaani, 2012
Menneskets natur – rikosromaani, 2013
Doktor Fredrikis kabinett – rikosromaani, 2014
Paradisplaneten – rikosromaani, 2016
Akademiet: Oppdrag Mars 1) – nuortenromaani, 2016
Avgrunnsblikk – rikosromaani, 2017
Reisen: Oppdrag Mars 2) – nuortenromaani, 2017
Teokset > Suomennetut teokset

Armon piiri, (Nådens omkrets) suomentanut Katriina Huttunen. Helsinki: Johnny Kniga,  2011
ISBN 978-951-0-38242-4 – WSOY: 2011. ISBN 978-951-0-38935-5 – WSOY, 2013 – (Tasku-Kniga.). ISBN 978-951-0-39607-0
Uneton (Drømmeløs), suomentanut Päivi Kivelä. Helsinki: Johnny Kniga, 2013
ISBN 978-951-0-39521-9 – WSOY: 2013. ISBN 978-951-0-39791-6 –  Johnny Kniga, 2014]  (Tasku-Kniga.)
Aiheesta muualla

Jørgen Brekke (Arkistoitu – Internet Archive) Dekkaritissä
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Yhdysvallat  Tšekki  Korea  Alankomaat 
Muut:  IdRef
Sulo Saarits

Sulo Saarits vuonna 1960.
Sulo Taavetti Saarits (22. helmikuuta 1911 Luumäki – 25. toukokuuta 1990 Luumäki) oli suomalainen laulaja.
Ura

Sulo Saarits opiskeli laulua Viipurin kirkkomusiikkiopistossa Oiva Soinin johdolla vuosina 1931–1934 sekä samaan aikaan yksityisesti Heikki Klemetin johdolla. Vuosina 1935–1938 hän lauloi Suomalaisen Oopperan kuorossa.
Saarits oli Suomen tunnetuimpia kirkkolaulajia. Hän toimi kanttorina Merikarvialla vuosina 1938–1942, Forssassa vuosina 1942–1947, Tampereella vuosina 1947–1951 ja Helsingissä vuosina 1951–1974. Vuosina 1955–1979 hän toimi päätyönsä ohella laulunopettajana Sibelius-Akatemiassa. Saarits lauloi useana vuonna Jeesuksen osan Johann Sebastian Bachin Matteus-passion esityksissä ja oli solistina Ylioppilaskunnan Laulajien Yhdysvaltain-matkalla vuonna 1953. Saaritsin laulama ja Tauno Äikään säestämä Taas kaikki kauniit muistot on vuodesta 1955 perinteisesti soinut Yleisradiossa Joulurauhan julistuksen radioinnin jälkeen.
Sulo Saarits sai director cantus -arvonimen sekä vuonna 1986 musiikkineuvoksen arvonimen.
Vuonna 1935 Saarits levytti salanimellä S. Saarimo Dallapé-orkesterin solistina kappaleet Hyvänyön suukko mulle anna ja Älä usko.
Salanimet

S. Saarimo
T. Saarimo
Palkinnot ja tunnustukset

Pro Finlandia -mitali 1974
Musiikkineuvoksen arvonimi 1986
Aiheesta muualla

Sulo Saaritsin muistokirjoitus Helsingin Sanomissa. (Arkistoitu – Internet Archive)
Sulo Saaritsin esitystuotanto Suomen äänitearkistossa (1901–1999)
Soiva joulukalenteri: Klassikkoesitys tutusta joululaulusta (24.12.)[vanhentunut linkki] ”Taas kaikki kauniit muistot” kuunneltavissa YLE Areenassa Saaritsin esittämänä.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz
Toiminnanohjausjärjestelmä

Toiminnanohjausjärjestelmä eli ERP-järjestelmä (engl. enterprise resource planning) on yrityksen tietojärjestelmä, joka integroi eri toimintoja, esimerkiksi tuotantoa, jakelua, varastonhallintaa, laskutusta ja kirjanpitoa. ERP-ajattelumalli on laajennettu MRP II:sta (Manufacturing Resource Planning), joka puolestaan on MRP:n (Material Requirements Planning) seuraaja.
ERP-järjestelmään voi sisältyä erilaisia osioita, esimerkiksi palkan­laskenta, kirjanpito, reskontra, varastonhallinta, tuotannonohjaus sekä materiaalin, projektien, huollon, resurssien ja omaisuuden hallinta. Tyypillistä on että nykyaikaisissa järjestelmissä osiot ovat siis erillisiä moduuleita, joita voidaan ostaa ja ottaa käyttöön vaiheittain.
Hyödyt

ERP-järjestelmillä pyritään parantamaan yrityksen tehokkuutta niin toiminnallisesti kuin taloudellisestikin (esim. varastojen vähennys) integroimalla samaan järjestelmään eri osastoja palvelevia osioita - tiedot tallennetaan samaan tietokantaan, jolloin reaaliaikaisen tietojen jako eri toimintojen välillä on helppoa. ERP mahdollistaa reaaliaikaisen tiedonsiirron myös saman arvoketjun eri yritysten välillä. Reaaliaikaisen tiedonsiirron avulla pyritään vähentämään päällekkäistä työtä ja nopeuttamaan asioiden käsittelyä ja päätöksentekoa. Päätöksenteko nopeutuu kun päätöksentekijöillä on helposti käytössään ajankohtaista tietoa.
Reaaliaikainen tiedon jako mahdollistaa koko yrityksen toiminnan parantamisen osastokohtaisen toiminnan optimoimisen sijasta. Aiemmin suunnittelussa tarvittava tieto siirrettiin toisille osastoille kausittain, esimerkiksi kuukausittain. Kukin osasto suunnitteli omaa toimintaansa tämän kausittaisen informaation perusteella, esimerkiksi optimaaliset oston ja tuotannon eräkoot. Vanhat toimintamallit ovat juurtuneet käytännöiksi, joita muutetaan vähitellen kun huomataan parempia toimintamalleja, jota reaaliaikainen tiedonvälitys mahdollistaa.
Nykyajan liike-elämässä on kaikilla käytössään jokin järjestelmä liiketoiminnan ohjaukseen. ERP onkin syntynyt korvaamaan manuaalista kirjanpitoa ja toimintoja ja siten nopeuttamaan jokapäiväistä työskentelyä. Tietojärjestelmien kehityksen myötä on selvää, että myös yritysten kaikki toiminnot linkittyvät johonkin tietojärjestelmään.
ERP-järjestelmän ylläpito

ERP-järjestelmät ovat usein monimutkaisia kokonaisuuksia, joiden ylläpitäminen vaatii runsaasti asiantuntemusta. Perinteisesti monilla yrityksillä on ollut tapana tehdä ja ylläpitää toiminnanohjaukseen käytetyt järjestelmät itse, mutta nykyään monet ovat siirtyneet käyttämään valmiita ohjelmistoja, muun muassa järjestelmien monimutkaisuudesta johtuen.
ERP-järjestelmän käyttöönotto

ERP-järjestelmän käyttöönotto ja käyttö niin itse tehtynä kuin ostettunakin on useimmiten erittäin kallista ja aikaavievää. Järjestelmän hankinta- tai valmistuskustannusten lisäksi kustannuksia aiheuttavat ja aikaa vievät muun muassa järjestelmän mukauttaminen yritykselle sopivaksi ja henkilökunnan kouluttaminen järjestelmän käyttöön ja sen mukana muuttuviin toimintatapoihin. Usein järjestelmiä ei kannata mukauttaa liikaa yrityksen spesifisiin toimintamalleihin, jolloin kustannussäästösyistä valitaan omien toimintaprosessien muuttaminen. ERP-järjestelmän käyttöönoton johdosta yrityksen toimintatavat voivat muuttua merkittävästi, jonka vuoksi henkilöstön sitouttaminen hankkeeseen on tärkeää. ERP:tä käyttöönotettaessa standardoidaan yrityksen dokumentit, perustiedot ja mittarit.
Esitutkimus on ERP-järjestelmähankkeen onnistumisen kannalta tärkeä vaihe. Esitutkimusvaiheessa asetetaan tavoitteet hankittavalle järjestelmälle ja kirjataan mitkä yrityksen liiketoimintaprosessit järjestelmällä tulee pystyä hoitamaan. Tämä on lähtökohtana sopivimman ERP-ohjelmistoalustan ja järjestelmätoimittajan valinnalle. Käyttöönottoprojektin alussa on suunnittelu- ja määrittelyvaihe, jossa kirjataan ylös, miten asetetut tavoitteet saadaan valitulla ERP-ohjelmistolla toteutettua. Lisäksi suunnitteluvaiheessa sovitaan projektin aikataulusta ja määritellään projektin avainhenkilöt ja vastuuhenkilöt.
APS-järjestelmä (tuotannonsuunnittelu)

APS (Advanced Planning & Scheduling)-järjestelmät on kehitetty täydentämään ERP-järjestelmiä tuotannonsuunnittelun osalta. Suomen kielessä puhutaan usein hienokuormitusohjelmistoista tai vain tuotannonsuunnitteluohjelmistoista.
MES-järjestelmä

Usein ERP-järjestelmä liitetään tuotannonohjausjärjestelmään (MES, engl. Manufacturing Execution System). MES-järjestelmä on tuotannon- tai valmistuksenohjausjärjestelmä, joka yhdistää ERP-järjestelmän varsinaiseen tehdasautomaatioon. MES-järjestelmää käytetään tuotannon operatiivisten toimintojen hallintaan ja informaation välittämiseen ERP-järjestelmän ja tehdasautomaation välillä.
Aiheesta muualla

Wikimedia Commonsissa on kuvia tai muita tiedostoja aiheesta .
Väitös ERP-järjestelmän käyttöönoton vaatimusten käyttäjäkeskeisestä määrittelystä C-CEI -menetelmän avulla
http://www.control.hut.fi/Kurssit/AS-74.3345/kalvot/MES.pdf (Arkistoitu – Internet Archive)
A case study of ERP Implementation Issues (Arkistoitu – Internet Archive)
ABC: An introduction to ERP (CIO) (Arkistoitu – Internet Archive)
Esitys: Toiminnanohjausjärjestelmä eli ERP (Arkistoitu – Internet Archive)
ERP-järjestelmän käyttöönotto
Esimerkki tietylle toimialalle toteutetusta toiminnanohjausjärjestelmästä: WinPlan ERP
Esimerkki usealle toimialalle tarkoitetusta toiminnanohjausjärjestelmästä: FuturaPlan ERP
Scandinavian Music Groupin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 9 |  |
| ↙Kokoelmat | 1 |  |
| ↙Singlet | 31 |  |
| ↙Musiikkivideot | 21 |  |
Tämä artikkeli on Scandinavian Music Groupin diskografiasta.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Onnelliset kohtaa |  Julkaistu: 9. syyskuuta 2002  Levy-yhtiö: BMG  Formaatti: CD / digitaalinen | 1  | 30 000+ (Platinaa) |
| Nimikirjaimet |  Julkaistu: 29. maaliskuuta 2004  Levy-yhtiö: BMG  Formaatti: CD / digitaalinen | 11  | 15 000+ (Kultaa) |
| Hölmö rakkaus ylpeä sydän |  Julkaistu: 2005  Levy-yhtiö: Sony BMG  Formaatti: CD / Digitaalinen | 5  | 15 000+ (Kultaa) |
| Missä olet Laila? |  Julkaistu: 3. lokakuuta 2007  Levy-yhtiö: Sony BMG  Formaatti: CD / CD+DVD / digitaalinen | 6  | 15 000+ (Kultaa) |
| Palatkaa Pariisiin! |  Julkaistu: 1. huhtikuuta 2009  Levy-yhtiö: Sony Music  Formaatti: CD / digitaalinen | 2  | 15 000+ (Kultaa) |
| Manner |  Julkaistu: 27. huhtikuuta 2011  Levy-yhtiö: Sony Music  Formaatti: CD / LP / digitaalinen | 1  | 10 000+ (Kultaa) |
| Terminal 2 |  Julkaistu: 31. tammikuuta 2014  Levy-yhtiö: Sony Music  Formaatti: CD / LP / digitaalinen | 1  | – |
| Baabel |  Julkaistu: 16. lokakuuta 2015  Levy-yhtiö: Sony Music  Formaatti: CD / LP / digitaalinen | 11  | – |
| Ikuinen ystävä |  Julkaistu: 19. elokuuta 2022  Levy-yhtiö: Sony Music  Formaatti: CD / LP / digitaalinen | 5  |  |
| Rakkaani, |  Julkaistu: 21. helmikuuta 2025  Levy-yhtiö: Sony Music  Formaatti: | 26  |  |
Kokoelmat

| Nimi | Julkaisutiedot | Lista> Albumilista | Myynti |
| --- | --- | --- | --- |
| Näin minä vihellän matkallani |  Julkaistu: 7. lokakuuta 2009  Levy-yhtiö: Sony Music  Formaatti: CD / 2CD / digitaalinen | 11  | 10 000+ (Kultaa) |